text: সোনারগাঁওয়ে আওয়ামীলীগের ঈদ পূর্ণমিলনী - Welcome To Sonargaonnews
  Posted on সেপ্টেম্বর 7, 2017
  সোনারগাঁও উপজেলা ও পৌরসভা আওয়ামীলীগ এবং সহযোগী সংগঠনের ঈদ পূর্ণমিলনী অনুষ্ঠান অনুষ্ঠিত হয়েছে। বৃহস্পতিবার পৌরসভার নোয়াইল কালীবাড়ী এলাকায় অনুষ্ঠিত হয়।
  সোনারগাঁও উপজেলা যুবলীগের সাবেক সভাপতি গাজী মুজিবুর রহমানের সভাপতিত্বে অনুষ্ঠানে প্রধান অতিথি হিসেবে উপস্থিত ছিলেন নারায়ণগঞ্জ জেলা আওয়ামীলীগের সাধারণ সম্পাদক আবু হাসনাত মোঃ শহীদ বাদল। প্রধান বক্তা ছিলেন, নারায়ণগঞ্জ-৩ আসনের আওয়ামীলীগের সাবেক সংসদ সদস্য আব্দুল্লাহ আল কায়সার।
  বিশেষ অতিথি ছিলেন সোনারগাঁও উপজেলা পরিষদের সাবেক চেয়ারম্যান মোশারফ হোসেন।
  এসময় বক্তব্য রাখেন, মোগরাপাড়া ইউনিয়ন পরিষদের চেয়ারম্যান আরিফ মাসুদ বাবু, নোয়াগাঁ ইউনিয়ন পরিষদের সাবেক চেয়ারম্যান দেওয়ান উদ্দিন চুন্নু, সোনারগাঁও পৌরসভার প্যানেল মেয়র লায়ন আলী আকবর, স্বেচ্ছাসেবক লীগের কেন্দ্রীয় কমিটির সাংস্কৃতিক বিষয়ক সম্পাদক ফিরোজ হোসাইন মিতা, সোনারগাঁও উপজেলা আওয়ামীলীগের তথ্য ও গবেষনা সম্পাদক আশরাফুজ্জামান, আওয়ামীলীগ নেতা মোস্তফা কামাল নিলু, সোনারগাঁ পৌরসভার সাবেক কাউন্সিলর আমির হোসেন, উপজেলা যুবলীগের সভাপতি রফিকুল ইসলাম নান্নু, সাংগঠনিক সম্পাদক কামাল হোসেন, উপজেলা স্বেচ্ছাসেবক লীগের সভাপতি মাসুদ রানা মানিক, সাধারণ সম্পাদক আরিফুল ইসলাম রবিন, স্বেচ্ছাসেবক লীগ নেতা শাহীন আলম স্বাধীন প্রমুখ।
  এসময় বক্তারা বলেন, জাতীয় স্বার্থে শেখ হাসিনাকে আবার ক্ষমতায় আসতে হবে। আওয়ামীলীগ সরকার ক্ষমতায় থাকলে এদেশের উন্নয়ন হয়। দেশের মানুষের ভাগ্যের উন্নয়ন হয়ে থাকে। জোটের প্রয়োজনে সোনারগাঁওয়ের আসনটি জাতীয় পার্টিকে দিতে হয়েছিল। ভবিস্যতে যেনো এমনটি আর না হয় সেদিকে আমাদের খেয়াল রাখতে হবে।